
MESTSKÁ ČASŤ BRATISLAVA-NOVÉ MESTO

--------------------------------------------------------------



**Všeobecne záväzné nariadenie**

**mestskej časti Bratislava-Nové Mesto**

**č. ......../2021**

**zo dňa ............ 2021,**

**ktorým sa mení a dopĺňa Všeobecne záväzné nariadenie mestskej časti Bratislava-Nové Mesto č. 10/2019 zo dňa 10.12.2019 o miestnych daniach na území mestskej časti Bratislava-Nové Mesto v znení Všeobecne záväzného nariadenia č. 5/2020 zo dňa 23.09.2020, ktorým sa mení a dopĺňa Všeobecne záväzné nariadenie mestskej časti Bratislava-Nové Mesto č. 10/2019 zo dňa 10.12.2019 o miestnych daniach na území mestskej časti Bratislava-Nové Mesto**

Miestne zastupiteľstvo mestskej časti Bratislava-Nové Mesto podľa ustanovenia § 15 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov, § 2 ods. 1 písm. b), c), e), f) a § 29, § 36, § 51 a § 59 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej v texte len „zákon o miestnych daniach“), zákona č. 563/2009 Z.z. o správe daní (daňový poriadok) a o zmene a doplnení niektorých zákonov a v súlade s čl. 18 ods. 4 písm. p) Štatútu hlavného mesta Slovenskej republiky Bratislavy sa uznieslo na tomto všeobecne záväznom nariadení, ktorým sa mení a dopĺňa Všeobecne záväzné nariadenie o miestnych daniach na území mestskej časti Bratislava-Nové Mesto č. 10/2019 zo dňa 10.12.2019v znení Všeobecne záväzného nariadenia č. 5/2020 zo dňa 23.09.2020, ktorým sa mení a dopĺňa Všeobecne záväzné nariadenie mestskej časti Bratislava-Nové Mesto č. 10/2019 zo dňa 10.12.2019 o miestnych daniach na území mestskej časti Bratislava-Nové Mesto:

**Článok 1**

Všeobecne záväzné nariadenie o miestnych daniach na území mestskej časti Bratislava-Nové Mesto č. 10/2019 zo dňa 10.12.2019 v znení Všeobecne záväzného nariadenia č. 5/2020 zo dňa 23.09.2020, ktorým sa mení a dopĺňa Všeobecne záväzné nariadenie mestskej časti Bratislava-Nové Mesto č. 10/2019 zo dňa 10.12.2019 o miestnych daniach na území mestskej časti Bratislava-Nové Mesto sa mení nasledovne:

1. V článku 6 ods. 2 znie:

„Verejné priestranstvo je daňovník oprávnený osobitne užívať len na základe rozhodnutia, oznámenia, povolenia alebo súhlasu vydaného mestskou časťou. Osobitné užívanie verejného priestranstva podľa čl. 6 ods. 4 písm. q) tohto nariadenia nie je možné mestskou časťou povoliť.“

1. V článku 6 ods. 4 písm. k) znie:

„k) za trvalé parkovanie osobného motorového vozidla mimo stráženého parkoviska na vyhradenom priestore verejného priestranstva ako vyhradené parkovacie miesto pre určité vozidlo fyzickej alebo právnickej osoby **0,31 EUR**“

1. V článku 6 ods. 4 písm. l) znie:

„l) za trvalé parkovanie iného ako osobného motorového vozidla, napr. dodávka, príves, mimo stráženého parkoviska na vyhradenom priestore verejného priestranstva ako vyhradené parkovacie miesto pre určité vozidlo fyzickej alebo právnickej osoby **0,33 EUR**“

1. V článku 6 ods. 4 sa dopĺňa nové písm. q) v znení:

„q) za umiestnenie motorového vozidla na verejnom priestranstve, ak ide o vozidlo bez evidenčného čísla, vozidlo trvalo alebo dočasne vyradené z evidencie vozidiel alebo vozidlo, ktoré je zjavne nepojazdné a poškodzuje alebo ohrozuje životné prostredie alebo narušuje estetický vzhľad obce či osobitne chránenej časti prírody a krajiny **1,80 EUR“**

1. V článku 6 ods. 5 písm. e) znie:

„e) mestská časť, organizácie zriadené mestskou časťou, právnické osoby s majetkovou účasťou mestskej časti,“

1. V článku 6 ods. 5 sa dopĺňa nové písm. f) v znení:

„f) hlavné mesto, organizácie zriadené hlavným mestom.“

**Článok 2**

1. Toto všeobecne záväzné nariadenie bolo schválené Miestnym zastupiteľstvom mestskej časti Bratislava-Nové Mesto dňa ..................... uznesením číslo ..............
2. Toto nariadenie nadobúda účinnosť dňa 01.03.2021.

Mgr. Rudolf Kusý

starosta